Fra morgenstunden har togpassagerer i Vendsyssel oplevet forsinkelser på grund af problemer med BaneDanmarks sporskiftesystemer på stationerne i Frederikshavn og Sindal. Fejlene skulle nu være rettet, og togdriften er på vej til at blive normaliseret mellem Hjørring og Skagen. - Vi har stadig togbusser på strækningen mellem Hjørring og Frederikshavn. De kører deres ruter færdige, og togene er i drift på strækningen igen. Vi forventer, at togdriften bliver normaliseret indenfor meget kort tid, siger Henrik Harre, der er drifts- og kundechef ved Nordjyske Jernbaner. BaneDanmark vedkendte sig i morges, at fejlen lå i deres sporskiftesystemer, og det irriterer Nordjyske Jernbaner, at der igen og igen er problemer. - Vi er selvfølgelig ikke tilfredse med de vedvarende problemer, for det er jo og vores passagerer, det går ud over. Det kan gøres bedre, og de er ikke holdbart i længden, siger Henrik Harre.

Referat:
BaneDanmark har fundet fejlene på deres sporskiftesystemer. Togdriften normaliseres i løbet af de næste timer.